Document ID: /roh_data/filtered/fineweb-2-filterrobots_roh.jsonl.gz/19416

En la vegliadetgna da 61 onns ha Walter Erni decis da sa retrair da sia passiun. La raschun: avant 2 mais è mort ses chaun.
Erni è er stà activ en la scolaziun. Als curs da manader da chauns da lavinaS, che han lieu mintg’onn sin il pass dal Bernina, è el stà bunamain 20 onns magister da classa.
Durant blers onns è el er stà manader da salvament da la regiun da skis Motta Naluns. Entras quai ha Walter Erni er adina pudì colliar il mastergn cun l’incumbensa da salvament tar accidents da lavinas.